Mitä tapahtuu, jos tekee männyn runkoon haavoja? Tervasroso iskee
Julkaisupäivämäärä 12.10.2015 18.35
Tervasroso sairastuttaa yleensä vain yksittäisen puun. © risto jalkanen
Tervasroso on itiötauti, joka kellastuttaa puun latvan ja yläoksat.
Minkälainen on etenkin mäntyjä piinaava tervasroso?
Tervasroso on itiötauti, mikä iskee erityisesti mäntyihin puussa olevien haavojen kautta. Kantaitiöt siirtyvät väli-isännistä mäntyyn ja helmi-itiöt männystä toiseen.
”Tervaroso aiheuttaa nimensä mukaisesti puun tervastumista, mikä voi johtaa siihen, että puu kuolee”, kertoo metsäasiantuntija Markku Saarekas Metsänhoitoyhdistys Kymenlaaksosta.
Tervasroson tunnistaa latvan tai oksien yläosien kellastumisesta ja kuolemasta. Tervasroso nostattaa myös mustia pihkaisia korkoja runkoon ja oksistoon ja kuivattaa latvoja. Tervasroson valkoiset itiöpussit roikkuvat yleensä sairastuneen puun rungolla ja oksissa.
Tartunnan saaneen puun kuorisolukko kuolee tartuntakohdassa ja tervasrososieni etenee terveeseen solukkoon, minne se tuottaa uusia itiöpesäkkäitä tartuntaa seuraavana kesänä.
”Koko puu ei kuole tervasrosoon nopeasti, sillä sieni voi jatkaa etenemistään rungossa vuosikymmenten ajan. Tervasroso ei useimmiten aiheuta suurta tuhoa, vaan se sairastuttaa yleensä yksittäisiä puita.”
Tervasrosoa näkee useimmiten vanhoissa männyissä.
”Ikihongan latva voi olla kuollut, mutta puu voi muilta osin kantaa vihreitä neulasia.”